Марксизмът и формата комунизъм, която се свързва с него, придобива значимост през 20 век. Организираният антикомунизъм се появява като реакция на нарастващата популярност на комунистическите движения и се разгръща в различни форми с течение на времето. Консервативните монархисти в Европа се съпротивляват срещу първата вълна на комунистически революции от 1917 до 1922 години (виж Октомврийска революция и Ноемврийска революция). В основата на фашизма и нацизма заляга яростен антикомунизъм, като те подбуждат страх от комунистическите революции, за да спечелят политическа власт и да унищожат комунизма през Втората световна война. Националистите се противопоставят на комунизма в многобройни граждански войни по света (виж Испанска гражданска война). Либерализма е характерен за външната политика на Западните сили (Англия, Франция и САЩ) в периода между двете световни войни и преобладава сред интелектуалните среди на антикомунистите през втората половина на 20 век.